Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 643

1. Általános feltételek 1.1. A felülvizsgálati jogosultság megszerzésének előfeltétele a rendszeres szakmai képzésben való részvétel, illetve a képzést lezáró sikeres vizsga. A felülvizsgáló személyeknek a korszerű technikai megoldásokra kiterjedő, a környezetvédelmi felülvizsgálat szakszerű végzése tárgyú — szabályozott keverékképzésű, katalizátoros gépkocsik, illetőleg — dízelmotoros gépkocsik témacsoportokból álló tanfolyamon kell részt venniük. A tanfolyam sikeres elvégzését bizonyítvány igazolja. 1.2. A felülvizsgálati tevékenység folyamatos végzésének feltétele a 36 hónaponként szervezett, továbbképzést szolgáló tanfolyamon való részvétel, és az azt lezáró sikeres vizsga. 1.3. A felülvizsgálati jogosultság megszerzéséhez, illetve folyamatos végzéséhez előírt tanfolyamon való részvétel költsége a tanfolyamra jelentkezőt, illetve annak munkáltatóját terheli. 1.4. Amennyiben a tanfolyamon részt venni kívánó egy hónapon belül nem talál megfelelő oktató szervezetet, vagy jelentkezését hely hiányában nem fogadták el, úgy a részvétel iránti igényét be kell jelentenie a területi közlekedési felügyeletnek.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes